องค์การบริหารส่วนตำบลปอ  ขอเชิญชวนผู้สูงอายุที่ได้รับเบี้ยยังชีพผู้สูงอายุ แต่มีรายได้เพียงพอต่อการใช้จ่ายและประสงค์ที่จะไม่ขอรับเบี้ยยังชีพ เข้าร่วมโครงการบริจาคเบี้ยยังชีพผู้สูงอายุเข้ากองทุนผู้สูงอายุ เพื่อเป็นส่วนหนึ่งในการช่วยเหลือผู้สูงอายุที่มีรายได้น้อยในโครงการลงทะเบียนเพื่อสวัสดิการแห่งรัฐ กว่า 3 ล้านคนทั่วประเทศ โดยเริ่มโครงการตั้งแต่วันที่ 1 ธันวาคม 2560 เป็นต้นไป

**คุณสมบัติผู้เข้าร่วมโครงการ**

* เป็นผู้ได้รับเบี้ยยังชีพผู้สูงอายุในเขตองค์การบริหารส่วนตำบลปอ

**เอกสารหลักฐานในการแจ้งบริจาคเบี้ยยังชีพ**

1. บัตรประจำตัวประชาชนตัวจริง หรือบัตรอื่นที่ออกโดยหน่วยงานของรัฐ ที่มีรูปถ่าย
2. กรณีมอบอำนาจให้ผู้อื่นเป็นผู้ยื่นคำขอบริจาคเบี้ยยังชีพแทน ให้นำหนังสือมอบอำนาจพร้อมสำเนาบัตรประจำตัวประชาชนของผู้มอบอำนาจและผู้รับมอบอำนาจ

***หมายเหตุ***   การแจ้งบริจาคต้องบริจาคไม่น้อยกว่า 12 เดือน จึงสามารถแจ้งยกเลิกได้

**ผู้บริจาคจะได้รับ**

1. เหรียญเชิดชูเกียรติ
2. สิทธิในการหักลดหย่อนภาษีเงินได้บุคคลธรรมดา 1 เท่าของเงินที่บริจาค

โดยทางสำนักงานพัฒนาสังคมและความมั่นคงของมนุษย์จังหวัด จะเป็นผู้จัดส่งเหรียญและใบเสร็จให้แก่ผู้บริจาคภายหลัง

**แจ้งความประสงค์ในการบริจาคเบี้ยยังชีพ** ได้ที่ งานพัฒนาชุมชน สำนักงานปลัด องค์การบริหารส่วนตำบลปอ  ในวันและเวลาราชการ (08.30-16.30 น.)  หรือโทรสอบถามได้ที่ 053-602742, 093-1401193